b'\n_START_ARTICLE_\nTyrolean Airways\n_START_SECTION_\nHistoria\n_START_PARAGRAPH_\nGernot Langes-Swarowski ja Christian Schwemberger-Swarowski perustivat Aircraft Innsbruckin vuonna 1978. Se alkoi lent\xc3\xa4\xc3\xa4 aikataulujen mukaan 1.4.1980, jolloin se my\xc3\xb6s otti nimen Tyrolean Airways. Austrian Airlines osti yhti\xc3\xb6n vuonna 1998._NEWLINE_Tyrolean Airways lensi hein\xc3\xa4kuusta 2012 l\xc3\xa4htien kaikki Austrian Airlinesin lennot, ja Austrianin koko laivasto ja ty\xc3\xb6ntekij\xc3\xa4t siirrettiin Tyroleanin alaisuuteen. Lokakuussa 2014 kerrottiin, ett\xc3\xa4 toiminta siirtyy takaisin Austrian Airlinesille uuden ty\xc3\xb6ehtosopimuksen allekirjoittamisen my\xc3\xb6t\xc3\xa4. Tyrolean Airways lopetti toimintansa 31. maaliskuuta 2015 uuden sopimuksen astuessa voimaan.'